Uusi matematiikka
Uuden matematiikan saaman arvostelun vuoksi Pariisissa pidettiin vuonna 1978 uusi kansain­välinen kongressi, jossa tunnus­lauseeksi tuli "Back to Basics". Tällöin päädyttiin pitämään tärkeänä, että koulujen matematiikan opetus perustuisi probleemien ratkaisuun ja vastaisi arki­päivän matematiikan tarpeita. Seuraavina vuosina uudesta matematiikasta luovuttiinkin lähes kaikkialla ja koulujen matematiikan opetuksen sisältö palautettiin lähemmäksi aikaisempaa. Uudistuksen aikaisemmat innokkaimmat kannattajatkaan eivät enää katsoneet sen vastanneen alkuperäistä tarkoitustaan.
Tiktak
Marraskuun 17. päivänä vuonna 2017 uutisoitiin Tiktakin paluusta. Tiktakin pääsolistina toimiva Petra kertoi kuitenkin MTV3-kanavalla esitettävässä Posse-nimisessä ohjelmassa, ettei yhtye aio julkaista uutta musiikkia. Yhtye teki ensimmäisen comeback-keikkansa Himoksella juhannuksena 22. kesäkuuta 2018 ja sen jälkeen vielä kolme muuta festivaalikeikkaa, Jyväskylässä ja Oulussa Suomipop-festivaaleilla sekä Tammerfestissä Tampereella. Comeback-keikkojen piti jäädä vain kesään 2018, mutta 23. marraskuuta 2018 Tiktak tiedotti tekevänsä Hartwall Arena-suurkeikan yhtyeen 20-vuotisjuhlan kunniaksi 18. huhtikuuta 2019.